Koster-plaasmoordenaars kry lewenslank | Maroela Media
Twee mans is tot lewenslange tronkstraf gevonnis vir die moord van ŉ bejaarde egpaar op hul plaas in Koster in Noordwes. ŉ Derde beskuldigde is tot 18 jaar tronkstraf gevonnis, het Beeld Vrydag berig.
Samson Sihlangu, Tshepang Moumakwa en Johnny Maema is Woensdag in die Mogwase-rondgaande hof gevonnis. Hulle is skuldig bevind aan die moord op Marthie Erasmus (63) en haar man Chris (62) op hul plaas Hartbeesfontein in Desember 2010. Die egpaar is gemartel en aangerand. Marthie is onder meer met ŉ hamer doodgeslaan, verwurg en met ŉ skerp voorwerp gesteek. Chris het aanvanklik die plaasaanval oorleef, maar het ŉ maand later gesterf.
Sihlangu en Moumakwa het lewenslange tronkstraf gekry, en Maema is tot 18 jaar gevonnis vir sy rol in die aanval.
Die vraag is of hulle lewenslank sit? hulle geniet alle voordele binne..maar hulle slagoffers se lewe is verby
Oor 3 jaar kry hulle weer amnestie!